Document ID: 31992R1754

ΚΑΝΟΝΙΣΜΟΣ (ΕΟΚ) αριθ. 1754/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση των κανονισμών (ΕΟΚ) αριθ. 1035/72 και (ΕΟΚ) αριθ. 1121/89 όσον αφορά το μηχανισμό κατωτάτων ορίων (κατωφλίων) παρέμβασης στον τομέα των νωπών οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 16β παράγραφος 3,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
τη γνώμη της Οικονομικής και Κοινωνικής Επιτροπής (4),
Εκτιμώντας:
ότι από την περίοδο εμπορίας 1992/93, η παραγωγή που συγκομίζεται στην πρώην Λαϊκή Δημοκρατία της Γερμανίας πρέπει να ληφθεί υπόψη για τον υπολογισμό και την εφαρμογή των κατωφλίων παρέμβασης- ότι θα πρέπει να προσαρμοστεί στη νέα αυτή κατάσταση, αφενός το κατώφλιο παρέμβασης και η μερίδα υπέρβασης που ορίστηκαν για τις τομάτες με το άρθρο 16 παράγραφος 3α του κανονισμού (ΕΟΚ) αριθ. 1035/72 και, αφετέρου, οι μερίδες υπέρβασης που ορίστηκαν για τα μήλα και τα κουνουπίδια από τα άρθρα 1 και 2 του κανονισμού (ΕΟΚ) αριθ. 1121/89 (5)-
ότι ο κανονισμός (ΕΟΚ) αριθ. 1121/89 έχει καθιερώσει κατώφλιο παρέμβασης για τα μήλα για τις περιόδους 1989/90, 1990/91 και 1991/92- ότι, λαμβανομένης υπόψη της κατάστασης της αγοράς του εν λόγω προϊόντος, θε πρέπει να διατηρηθεί εν ισχύ το εν λόγω κατώφλιο πέραν της περιόδου 1991/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 16 παράγραφος 3α του κανονισμού (ΕΟΚ) αριθ. 1035/72, το πρώτο εδάφιο αντικαθίσταται από το ακόλουθο κείμενο:
"Εάν κατά τη διάρκεια μιας δεδομένης περιόδου εμπορίας, οι ποσότητες τοματών που απετέλεσαν αντικείμενο μέτρων παρέμβασης, κατ' εφαρμογή των άρθρων 15 και 19α, υπερβαίνουν τους 600 800 τόνους, οι τιμές βάσεως και οι τιμές αγοράς που καθορίζονται για το προϊόν αυτό, για την επόμενη περίοδο εμπορίας, σύμφωνα με τα κριτήρια των παραγράφων 2 και 3, μειώνονται κατά 1 % ανά μερίδα υπέρβασης 31 000 τόνων της ποσότητας αυτής. Η εφαρμογής της διάταξης αυτής δεν μπορεί εντούτοις να οδηγήσει σε μείωση των τιμών αυτών ανώτερη του 20 %".
Άρθρο 2
Ο κανονισμός (ΕΟΚ) αριθ. 1121/89 τροποποιείται ως εξής:
1. στο άρθρο 1 η παράγραφος 1 αντικαθίσται από το ακόλουθο κείμενο:
"1. Καθορίζεται όριο παρέμβασης για τα μήλα, στα κάτωθι ποσοστά του μέσου όρου της παραγωγής, που προορίζεται για την κατανάλωση σε νωπή κατάσταση, των πέντε τελευταίων περιόδων εμπορίας για τις οποίες διατίθενται στοιχεία:
- για την περίοδο 1989/90: 6 %,
- για την περίοδο 1990/91: 4 %,
- από την περίοδο 1991/92: 3 %."-
2. στο άρθρο 1, η παράγραφος 3 αντικαθίσταται από το ακόλουθο κείμενο:
"3. Η υπέρβαση που αναφέρεται στην παράγραφο 2 συνεπάγεται, για την επόμενο περίοδο εμπορίας, μείωση της τιμής βάσεως και της τιμής αγοράς κατά 1 % ανά μερίδα υπέρβασης 85 100 τόνων.".
3. στο άρθρο 2, η παράγραφος 3 αντικαθίσταται από το ακόλουθο κείμενο:
"3. Η υπέρβαση που αναφέρεται στην παράγραφο 2 συνεπάγεται, για την επόμενη περίοδο εμπορίας, μείωση της τιμής βάσεως και της τιμής αγοράς κατά 1 % ανά μερίδα υπέρβασης 20 000 τόνων.".
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 2
17
6